wannaphong/clean_thaiwikipedia huggingface dataset:
# ไอรีน คารา
ไอรีน คารา เอสคาเลรา  (18 มีนาคม ค.ศ. 1959 – 25 พฤศจิกายน ค.ศ. 2022)Bob McCann, Encyclopedia of Hispanic American Actresses in Film and Television, McFarland & Company, 2010, , p. 67. ใช้ชื่อในการแสดงว่า ไอรีน คารา เป็นนักร้อง นักแต่งเพลง และนักแสดงชาวอเมริกัน คาราร้องและร่วมแต่งเพลงฮิต 'Flashdance... What a Feeling' (จากภาพยนตร์เรื่อง Flashdance) ที่ทำให้เธอได้รับรางวัลออสการ์ สาขาเพลงดั้งเดิมยอดเยี่ยม และรางวัลแกรมมี่ สาขานักร้องเพลงป็อปหญิงยอดเยี่ยม ในปี ค.ศ. 1984 คารายังรับบทเป็นโคโค เฮอร์นันเดซในภาพยนตร์ปี 1980 เรื่อง Fame และยังร้องเพลงในชื่อเดียวกับภาพยนตร์ 'Fame' ซึ่งเป็นเพลงฮิตระดับนานาชาติ

เมื่อวันที่ 25 พฤษจิกายน ค.ศ. 2022 คาราถูกพบว่าเสียชีวิตที่บ้านพักของเธอ ด้วยสาเหตุการเสียชีวิตของเธอคือ โรคระบบหัวใจหลอดเลือดและความดันโลหิตสูง
# ประธานสภาผู้แทนราษฎรสหรัฐ
ประธานสภาผู้แทนราษฎรสหรัฐ ทำหน้าที่เป็นประธานการประชุมของสภาผู้แทนราษฎรสหรัฐ ตั้งขึ้นใน ค.ศ. 1789 ตามบทที่ 1 มาตรา 2 ของรัฐธรรมนูญสหรัฐ ประธานสภาฯ เป็นผู้นำทางการเมืองและรัฐสภาของสภาผู้แทนราษฎรและพร้อม ๆ กัน คือ ประธานสภาผู้แทนราษฎร ผู้นำเสียงข้างมากของพรรค และหัวหน้าบริหารของฝ่ายนิติบัญญัติ 

ด้วยความที่ดำรงตำแหน่งประธานสภาผู้แทนราษฎร จึงมีบทบาทและความรับผิดชอบหลายประการ ประธานสภาฯ จึงมักไม่ได้ทำหน้าที่ในการอภิปราย หน้าที่ดังกล่าวได้รับมอบหมายให้สมาชิกสภาผู้แทนราษฎรจากพรรคเสียงข้างมากเป็นผู้ดำเนินการแทน ประธานสภาฯ ไม่ได้เข้าร่วมการอภิปรายหรือออกเสียงลงคะแนนอย่างสม่ำเสมอ 

รัฐธรรมนูญสหรัฐไม่ได้กำหนดให้ประธานสภาฯ จะต้องเป็นสมาชิกสภาผู้แทนราษฎร จนถึงปัจจุบัน 

ในลำดับการสืบทอดตำแหน่งประธานาธิบดีสหรัฐ ประธานสภาผู้แทนราษฎรสหรัฐถือเป็นลำดับที่ 2 ต่อจากรองประธานาธิบดีสหรัฐ และก่อนหน้าประธานวุฒิสภาสหรัฐ
# เพไทโนซอรัส
เพไทโนซอรัส  ((/pɛˌtaɪnəˈsɔːrəs/Creisler, B. (2003). "Pterosauria Translation and Pronunciation Guide" , Dinosauria On-Line.  มีความหมายว่า"กิ้งก่ามีปีก") เป็นสกุลหนึ่งของเทอโรซอร์ มันอยู่ในยุคไทรแอสซิก ในช่วง Norian ตอนปลาย (ประมาณ 221 ถึง 210 ล้านปีก่อน)

 รายละเอียด 
เพไทโนซอรัส เป็นเทอโรซอร์ที่เล็กที่สุด เพไทโนซอรัส มี ขนาดปีกประมาณ  และมีน้ำหนักก็น้อยกว่านกเดินดงสีดำ

 การค้นพบ 
thumb|ฟอสซิลใน Museo civico di scienze naturali di Bergamo
เหมือนกับเทอโรซอร์ เพไทโนซอรัสมีกระดูกที่แข็งแรงแต่น้ำหนักเบามาก"Peteinosaurus." In: Cranfield, I. (ed.) (2000). The Illustrated Directory of Dinosaurs and Other Prehistoric Creatures. London: Salamander Books, Ltd. Pp. 282-283. . ห้านิ้วเท้าของเพไทโนซอรัสยาวมาก อย่างที่เห็นกับตัวอย่างของซอร์เดส

ชื่อสกุลถูกตั้งชื่อโดยบรรพชีวินวิทยาชาวเยอรมัน Rupert Wild ในปี ค.ศ.1978 Wild, R. (1978). "Die Flugsaurier (Reptilia, Pterosauria) aus der Oberen Trias von Cene bei Bergamo, Italien", Bolletino della Societa Paleontologica Italiana, 17 (2): 176-256. เป็นชื่อสายพันธ์ุคือ Peteinosaurus zambellii ชื่อตั้งมาจากภาษากรีก peteinos ว่า"มีปีก"และ sauros ว่า"กิ้งก่า" ส่วน zambellii เป็นการให้เกียรติ Rocco Zambelli ผู้ดูแลพิพิธภัณฑ์แบร์กาโม
# เขตปกครองตนเองบังซาโมโรในมินดาเนามุสลิม
เขตปกครองตนเองบังซาโมโรในมินดาเนามุสลิม  เป็นเขตปกครองตนเองในประเทศฟิลิปปินส์ ตั้งอยู่ในส่วนตะวันตกเฉียงใต้ของเกาะมินดาเนา

เขตปกครองตนเองบังซาโมโรในมินดาเนามุสลิมได้รับการจัดตั้งขึ้นแทนที่เขตปกครองตนเองในมินดาเนามุสลิม  ผ่านการให้สัตยาบันรับรองกฎหมายจัดระเบียบบังซาโมโรซึ่งเป็นกฎหมายพื้นฐานของเขตปกครองตนเอง หลังการลงประชามติที่มีผลผูกพันทางกฎหมายในภาคตะวันตกของมินดาเนาซึ่งจัดขึ้นเมื่อวันที่ 21 มกราคม และ 6 กุมภาพันธ์ พ.ศ. 2562

เขตปกครองตนเองบังซาโมโรในมินดาเนามุสลิมได้รับการจัดตั้งขึ้นแทนที่เขตปกครองตนเองในมินดาเนามุสลิมในฐานะเขตปกครองตนเองเพียงแห่งเดียวที่มีประชากรส่วนใหญ่เป็นมุสลิม ปัจจุบันรัฐบาลบังซาโมโรอยู่ในระยะเปลี่ยนผ่านจนถึง พ.ศ. 2568 และได้รับการพิจารณาว่าเป็นพื้นที่ทดสอบสำหรับการอภิปรายในวงกว้างเกี่ยวกับการปฏิรูปรัฐธรรมนูญและระบอบสหพันธรัฐในฟิลิปปินส์
# เจ้าชายเลกา มกุฎราชกุมารแห่งแอลเบเนีย
เจ้าชายเลกา มกุฎราชกุมารแห่งแอลเบเนีย 

 พระราชประวัติ 
เจ้าชายเลกา มกุฎราชกุมารแห่งแอลเบเนีย หรือ พระเจ้าเลกาที่ 1 แห่งแอลเบเนีย  เสด็จพระราชสมภพเมื่อวันที่ 5 เมษายน พ.ศ. 2482 ณ ติรานา แอลเบเนีย ทรงเป็นพระราชโอรสเพียงพระองค์เดียวใน พระเจ้าซ็อกที่ 1 แห่งแอลเบเนีย และ สมเด็จพระราชินีเกรัลดีเนอแห่งแอลเบเนีย เมื่อพระองค์พระราชสมภพพระองค์ถือครองพระอิสริยยศที่ มกุฎราชกุมารแห่งแอลเบเนีย โดยระหว่างที่พระองค์พระราชสมภพนั้น อิตาลี ได้ทำการบุกรุก แอลเบเนีย และหลังจากนั้นไม่นาน พระเจ้าวิตโตรีโอ เอมานูเอเลที่ 3 แห่งอิตาลี ได้การทำการขึ้นครองราชบัลลังก์แอลเบเนียแทน แต่ถึงกระนั้น พระเจ้าวิตโตรีโอแห่งอิตาลีก็ยังมีพระบรมราชานุญาตให้พระบรมวงศานุวงศ์นั้นประทับและถือครองพระอิสริยยศได้ตามเดิมเพียงแต่ไม่มีหน้าที่ปกครองประเทศ 

พระองค์เริ่มเสด็จไปประทับหลายที่ในยุโรป โดนเริ่มจาก ประเทศอังกฤษ ซึ่งที่นั้นเป็นที่ที่ราชวงศ์แอลเบเนียเสด็จลี้ภัยมาประทับโรงแรมริตาในลอนดอน หลังกจากสงครามการยึดครองแอลเบเนียของอิตาลรจบลงพระองค์และครอบครัวได้ย้ายเข้าไปประทับใน ประเทศอียิปต์ เป็นการชั่วคราว

 เสกสมรส 
พระองค์เข้าพระราชพิธีเสกสมรสกับ  เจ้าหญิงซูซาน มกุฎราชกุมารีแห่งแอลเบเนีย ณ ออสเตรีย โดยมีข้อแม้ว่าพระองค์และพระวรชายาต้องออกไปประทับประเทศอื่น ส่วนซูซานได้รับการสถาปนาเป็น เจ้าหญิงมกุฎราชกุมารีแห่งแอลเบเนีย พระวรชายา โดยพระองค์ย้ายไปประเทศแอฟริกาใต้ ซึ่งที่นั้นพระวรชายาได้ประสูติ พระราชโอรสคือ เจ้าชายเลกา เจ้าชายแห่งแอลเบเนีย ก่อนจะสามารถย้ายกลับมาประทับ ณ ติรานา และพระวรชายาได้สิ้นพระชนม์เมื่อวันที่ 17 กรกฎาคม พ.ศ. 2547

 สวรรคต 
เจ้าชายเลกา มกุฎราชกุมารแห่งแอลเบเนีย สวรรคตลงเมื่อวันที่ 30 พฤศจิกายน พ.ศ. 2554 สิริพระชนมายุ 72 พรรษา ทำให้เจ้าชายเลกา พระโอรส เป็นผู้อ้างสิทธิในราชบัลลังก์แอบเบเนียแทน
พระบรมศพถูกฝังไว้ข้างๆพระวรชายาและพระราชมารดา ณ สุสานซารา เพื่อให้ประชาชนเข้าไปสักการะ ต่อมาจึงย้ายพระบรมศพไป ณ สุสานหลวง

 เครื่องราชอิสริยาภรณ์ 
  House of Zogu: Sovereign Knight with Collar of the Royal Order of Albania Crown Prince Leka wearing his national orders
  House of Zogu: Sovereign Knight Grand Cross of the Royal Order of Fidelity, Special Classgettyimages.co.uk, Crown Prince Leka wearing the sash, medal and ribbon bars at the Russian Imperial wedding
  House of Zogu: Sovereign Knight Grand Cross of the Royal Order of Skanderbeg, Grand StarWearing the Grand Cross at his pre-wedding partyhttps://www.flickr.com/photos/65595512@N00/4463782725/
  House of Zogu: Sovereign Knight Grand Cross of the Royal Order of Bravery  
  Italian Royal Family: Knight Grand Cordon of the Royal Order of Saints Maurice and Lazarus
  Russian Imperial Family: Knight Grand Cordon of the Imperial Order of Saint Vladimirhttp://www.gettyimages.co.uk/detail/news-photo/prince-leka-of-albania-son-of-the-king-zog-i-of-albania-news-photo/146478305
  Georgian Royal Family: Knight Grand Cross with Collar of the Royal Order of the Eagle of Georgia
# กองบัญชาการใหญ่แห่งแวร์มัคท์
กองบัญชาการใหญ่แห่งแวร์มัคท์  หรือ OKW เป็นหน่วยบัญชาการระดับสูงสุดของแวร์มัคท์ ก่อตั้งขึ้นในวันที่ 4 กุมภาพันธ์ ค.ศ. 1938 จึงเทียบเท่าเป็นกระทรวงการสงครามของประเทศเยอรมนีในช่วงสงครามโลกครั้งที่สอง กองบัญชาการนี้มีหน้าที่กำกับสามเหล่าทัพเยอรมันอันได้แก่ แฮร์ (กองทัพบก) ครีคส์มารีเนอ (กองทัพเรือ) และ ลุฟท์วัฟเฟอ (กองทัพอากาศ)

การประชุมนายทหารระดับสูงในวันที่ 4 กุมภาพันธ์ ค.ศ. 1938 ที่กรุงเบอร์ลิน ฮิตเลอร์ได้แจ้งคำสั่งปลดนายทหารระดับสูงหลายคน อาทิ จอมพล ฟ็อน บล็อมแบร์ค รัฐมนตรีว่าการกระทรวงการสงครามควบตำแหน่งผบ.เหนือเหล่าทัพแวร์มัคท์ และพลเอกอาวุโส ไฟรแฮร์ ฟ็อน ฟริทช์ ผบ.ใหญ่กองทัพบก การปลดดังกล่าวสร้างความตื่นตะลึงให้กับนายทหารจำนวนมาก ฮิตเลอร์ยุบกระทรวงการสงครามทิ้งและจัดตั้ง "กองบัญชาการใหญ่แห่งแวร์มัคท์" อันขึ้นตรงต่อฟือเรอร์และผู้บัญชาการสูงสุดแห่งแวร์มัคท์ (Führer und Oberste befehlshaber der Wehrmacht) ขึ้นมาแทน และตั้งจอมพล วิลเฮล์ม ไคเทิล เป็นหัวหน้ากองบัญชาการใหญ่แห่งแวร์มัคท์ 

ด้วยการที่กองบัญชาการใหญ่แห่งแวร์มัคท์ขึ้นตรงต่อฟือเรอร์และผู้บัญชาการสูงสุดแห่งแวร์มัคท์ (ซึ่งก็คือฮิตเลอร์) ทำให้ในช่วงสงคราม องค์กรนี้เป็นองค์กรที่ทรงอำนาจที่สุดของกองทัพเยอรมัน หลังปี 1942 องค์กรนี้รับผิดชอบปฏิบัติการทางทหารในทุกพื้นที่ยกเว้นแนวรบด้านตะวันออกที่ประจันหน้ากับกองทัพแดงของสหภาพโซเวียต ฮิตเลอร์ได้กลายเป็นทั้งผู้นำรัฐบาลและผู้นำกองทัพในคนๆเดียว

 ผู้บังคับบัญชา 
 ผู้บัญชาการเหนือทั้งทัพแวร์มัคท์  (Oberbefehl über die gesamte Wehrmacht) โดยตำแหน่งประมุขแห่งไรช์
 1. จอมพล เพาล์ ฟ็อน ฮินเดินบวร์ค (05/1933 ถึง 08/1934)
 2. ฟือเรอร์ อดอล์ฟ ฮิตเลอร์ (08/1934 ถึง 05/1935)
 หัวหน้ากองบัญชาการใหญ่แห่งแวร์มัคท์ (Chef des Oberkommandos der Wehrmacht)
  จอมพล วิลเฮล์ม ไคเทิล (02/1938 ถึง 05/1945)
 เสนาธิการอำนวยการทหารแวร์มัคท์  (Chef des Wehrmachtführungsstabes der Wehrmacht)
 พลเอกอาวุโส อัลเฟรด โยเดิล (01/1939 ถึง 05/1945)
 รองเสนาธิการอำนวยการทหารแวร์มัคท์ (Stellvertreter Chef des Wehrmachtführungsstabes der Wehrmacht)
 พลเอกทหารปืนใหญ่ วัลเทอร์ วาร์ลีม็อนท์ (01/1939 ถึง 09/1944)

 โครงสร้าง 
กองบัญชาการใหญ่แห่งแวร์มัคท์แบ่งออกเป็นหกส่วน ซึ่งขึ้นตรงต่อฟือเรอร์และผู้บัญชาการสูงสุดแห่งแวร์มัคท์
 กลุ่มสำนักงานทหารแวร์มัคท์ทั่วไป (Amtsgruppe Allgemeines Wehrmachtamt)
 กลุ่มสำนักงานต่างประเทศ/ข่าวกรอง (Amtsgruppe Ausland/Abwehr)
 สำนักงานอำนวยการทหารแวร์มัคท์ (Wehrmacht-Führungsamt)
 กรมกลางทหารแวร์มัคท์ (Wehrmacht-Zentral-Abteilung)
 สำนักงานเศรษฐกิจสงคราม (Wehrwirtschaftsamt)
 กองยุติธรรมของหัวหน้ากองบัญชาการใหญ่กับกรมธรรมนูญทหารแวร์มัคท์ (Justizdienststelle beim Chef des OKW mit Wehrmacht-Rechtsabteilung)
ดูเพิ่ม
 กองบัญชาการใหญ่กองทัพบกเยอรมัน (Oberkommando des Heeres) - หน่วยบัญชาการของแฮร์
 กองบัญชาการใหญ่กองทัพเรือเยอรมัน (Oberkommando der Marine)  - หน่วยบัญชาการของครีคส์มารีเนอ  
 กองบัญชาการใหญ่กองทัพอากาศเยอรมัน (Oberkommando der Luftwaffe)  - หน่วยบัญชาการของลุฟท์วัฟเฟอ
# ซิวิไลเซชัน V
ซิดไมเออส์ ซิวิไลเซชัน V  เป็นวิดีโอเกมประเภท 4X ในเกมชุด ซิวิไลเซชัน พัฒนาโดยฟิราซิสเกมส์ เปิดตัวครั้งแรกบนไมโครซอฟท์ วินโดวส์ ในเดือนกันยายน 2010 บนแมคโอเอส เมื่อวันที่ 23 พฤศจิกายน 2010 และบนลินุกซ์เมื่อวันที่ 10 มิถุนายน 2014

ใน ซิวิไลเซชัน V ผู้เล่นรับบทบาทเป็นผู้นำอารยธรรมตั้งแต่ยุคโบราณจนถึงยุคอนาคต มีจุดประสงค์คือจะต้องบรรลุเงื่อนไขชัยชนะโดยใช้การค้นคว้า การสำรวจ การทูต การศาสนา การขยายอาณาเขต การพัฒนาเศรษฐกิจ การเมือง และการทหาร
# อนุวัติ น้อยชื่นพันธ์
อนุวัติ น้อยชื่นพันธ์ (เกิดวันที่ 21 กันยายน พ.ศ. 2531) เป็นนักฟุตบอลอาชีพชาวไทย ลงเล่นในตำแหน่งกองกลาง ปัจจุบันเล่นให้กับ อยุธยา ยูไนเต็ด ในไทยลีก 2

 ระดับสโมสร 
 ชัยนาท ฮอร์นบิล 
ในวันที่ 6 มกราคม 2560 อนุวัติได้ย้ายมาร่วมทีมชัยนาท ฮอร์นบิลอย่างเป็นทางการ หลังจากที่ถูกปล่อยยืมตัวจากอาร์มี่ ยูไนเต็ดเมื่อฤดูกาลที่แล้ว

 บุรีรัมย์ ยูไนเต็ด 
ในวันที่ 23 พฤษภาคม 2561 บุรีรัมย์ ยูไนเต็ด บรรลุข้อตกลงในการคว้าตัวอนุวัติ น้อยชื่นพันธ์ จากชัยนาท ฮอร์นบิล ต่อมาในวันที่ 30 มิถุนายน อนุวัติลงเล่นนัดแรกให้กับสโมสรในนัดที่บุรีรัมย์เปิดบ้านเอาชนะทรูแบงค็อก ยูไนเต็ด 2–1

ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร อนุวัติมีชื่อเป็นตัวสำรองในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ

 อาร์มี่ ยูไนเต็ด (ครั้งที่ 2) 
ในวันที่ 8 กุมภาพันธ์ 2562 อนุวัติได้ย้ายกลับสู่อาร์มี่ ยูไนเต็ด สโมสรเก่าของเขา

 ชัยนาท ฮอร์นบิล (ครั้งที่ 2) 
ในวันที่ 7 กันยายน 2563 อนุวัติได้ย้ายกลับสู่อาร์มี่ ยูไนเต็ด อีกครั้งชัยนาททำเซอร์ไพรส์ดึง อนุวัติ น้อยชื่นพันธ์ คืนทัพอีกครั้ง 

 ทีมชาติ 
ในเดือนมีนาคม 2558 อนุวัติถูกเรียกตัวติดทีมชาติในนัดกระชับมิตรพบกับสิงคโปร์

 สถิติอาชีพ 
 สโมสร 
สโมสรฤดูกาลลีกเอฟเอคัพลีกคัพเอเชียอื่น ๆทั้งหมดระดับลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตู บุรีรัมย์ ยูไนเต็ด 2563 ไทยลีก 00  00  00  00 —  00

 ทีมชาติ 

 ทีมชาติ  ปี  ลงเล่น  ประตูไทย255840ทั้งหมด40
# จังหวัดอีโลโคสซูร์
จังหวัดอีโลโคสซูร์ (อีโลกาโน: Makin-abagatan nga Ilocos) เป็นจังหวัดหนึ่งของเขตอีโลโคส เกาะลูซอน ประเทศฟิลิปปินส์ มีเมืองหลักคือเมืองบีกัน ซึ่งตั้งอยู่ปากแม่น้ำเมสตีโซ จังหวัดอีโลโคสซูร์มีอาณาเขตติดต่อกับจังหวัดอีโลโคสนอร์เตและอาบราทางทิศเหนือ, ติดกับจังหวัดบูลูบุนดูคินทางทิศตะวันออก, ติดกับจังหวัดลาอูนยอนและเบงเก็ตทางทิศใต้ และติดกับทะเลจีนใต้ทางทิศตะวันตก

จังหวัดอีโลโคสซูร์ ก่อตั้งโดยชาวสเปนนามว่า Juan de Salcedo ในปี ค.ศ. 1572 โดยแยกออกจากส่วนเหนือ (ซึ่งก็คือจังหวัดอีโลโคสนอร์เตในปัจจุบัน) ในช่วงนั้น จังหวัดได้ครอบคลุมพื้นที่บางส่วนของจังหวัดอาบราและจังหวัดลาอูนยอนในปัจจุบันเข้าไปด้วย เขตแดนของจังหวัดนี้ได้ถูกกำหนดขึ้นอย่างชัดเจนในเดือนมีนาคม ค.ศ.  1917

จังหวัดเป็นที่ตั้งของแหล่งมรดกโลก 2 แห่ง ได้แก่ เมืองมรดกบีกัน และโบสถ์ซานตามาเรีย

 ภูมิศาสตร์ 
thumb|upright=0.8|ชายฝั่งบีกัน

ครอบคลุมพื้นที่ทางตอนกลางของเขตอีโลโคส ซึ่งเป็นเขตทางตอนเหนือของเกาะลูซอน จังหวัดมีพื้นที่ 2,596.00 ตารางกิโลเมตร คิดเป็นร้อยละ 20.11 ของพื้นที่เขตอีโลโคส ภูมิประเทศเป็นที่ราบลูกฟูก มีความสูงตั้งแต่  เหนือระดับน้ำทะเล

thumb|upright=0.4

 ภูมิอากาศ 
สภาพภูมิอากาศค่อนข้างแล้งในช่วงเดือนตุลาคมถึงพฤษภาคม แต่ในจุดใต้สุดอย่างเซอร์วานเตส มีฝนตกและความชื้นแทบตลอดทั้งปี ในขณะที่จุดตะวันออกเฉียงใต้สุดนั้น จะแห้งกว่า เดือนที่มีฝนตกมากที่สุดคือสิงหาคม ส่วนเดือนที่มีฝนตกน้อยที่สุดคือมกราคมและกุมภาพันธ์ อุณหภูมิโดยเฉลี่ยอยู่ที่ 

 การแบ่งเขตการปกครอง 
ประกอบด้วย 32 เทศบาล, 2 นคร และ 768 บารังไกย์https://psa.gov.ph/sites/default/files/attachments/hsd/pressrelease/Ilocos.pd%66

นครในจังหวัดอีโลโคสซูร์
# อาเกอโน
อาเกอโน  เป็นเทลบาลในแคว้นกร็องแต็สต์ ประเทศฝรั่งเศส ถือเป็นเมืองใหญ่อันดับสองของจังหวัดบา-แร็ง รองจากสทราซบูร์ ด้านเหนือของเมืองเป็นที่ตั้งของป่าอาเกอโน อันเป็นผืนป่าที่ใหญ่ที่สุดในฝรั่งเศส เมืองอาเกอโนก่อตั้งขึ้นโดยดยุกชาวเยอรมัน และผัดเปลี่ยนกันครอบครองระหว่างเยอรมันและฝรั่งเศสเป็นเวลาหลายศตวรรษ การเปลี่ยนมือครั้งสุดท้ายคือเมื่อสิ้นสุดสงครามโลกครั้งที่หนึ่งในปี 1919 ซึ่งอาเกอโนได้ตกเป็นส่วนหนึ่งของฝรั่งเศส

แหล่งข้อมูลอื่น

 Official website  
 Haguenau on Structurae.de
 IUT Haguenau
# กรณีอันตอน
ปฏิบัติการอันตอน หรือ ฟัลล์ อันตอน  เป็นรหัสนามสำหรับการเข้ายึดครองทางทหารที่ฝรั่งเศสเขตวีชีซึ่งถูกดำเนินการโดยเยอรมนีและอิตาลีในเดือนพฤศจิกายน ค.ศ. 1942 มันเป็นจุดจบของระบอบวิชีที่เป็นรัฐอิสระที่เป็นเพียงแต่ในนามและการยุบกองทัพ(กองทัพถูกพักรบที่จำกัดอย่างรุนแรง) แต่ยังคงให้ดำรงอยู่ในฐานะรัฐบาลหุ่นเชิดในเขตยึดครองฝรั่งเศส หนึ่งของปฏิบัติการครั้งสุดท้ายของกองทัพก่อนที่จะถูกยุบคือการทำลายกองเรือฝรั่งเศสในตูลงเพื่อป้องกันไม่ให้ตกอยู่ในเงื้อมมือของฝ่ายอักษะ
# ล้ง 1919
ล้ง 1919  เป็นศูนย์การค้าแนวราบริมแม่น้ำเจ้าพระยาด้านฝั่งธนบุรี ตั้งอยู่ที่ปลายสุดของถนนเชียงใหม่ แขวงคลองสาน เขตคลองสาน กรุงเทพมหานคร ดำเนินกิจการโดย ตระกูลหวั่งหลี ตั้งอยู่ติดกับบ้านหวั่งหลี มีเนื้อที่ประมาณ 6 ไร่ และพื้นที่อาคาร 6,800 ตารางเมตร โดยอยู่ฝั่งตรงข้ามกับย่านตลาดน้อย เขตสัมพันธวงศ์ ในฝั่งพระนคร เปิดตัวเมื่อวันที่ 2 พฤศจิกายน พ.ศ. 2560 ปัจจุบันตระกูลหวั่งหลีปล่อยเช่าพื้นที่ให้บริษัท แอสเสท เวิรด์ คอร์ป จํากัด (มหาชน) ในเครือกลุ่มทีซีซี บริหารงานจนถึงปี พ.ศ. 2628

ล้ง 1919 เกิดขึ้นจากการบูรณะอาคารเก่าทั้งหมด มีความโดดเด่นด้วยสถาปัตยกรรมจีน ก่ออิฐถือปูนและการใช้โครงสร้างไม้ที่ยังคงเก็บรูปแบบอย่างเดิมไว้ ลักษณะของโครงการนี้คล้ายคลึงกับเอเชียทีค เดอะ ริเวอร์ฟรอนท์ เดสติเนชั่น ที่ตั้งอยู่ไม่ห่างกันมากนัก ภายในล้ง 1919 ประกอบด้วย โกดังเก่าของตระกูลหวั่งหลี ศาลเจ้าแม่หม่าโจ้ว ศาลเจ้าจีนเก่าแก่ในเขตคลองสาน ท่าเรือหวั่งหลี ลานกิจกรรมกลางแจ้ง และ Co-Working Spaceเปิดแล้ว!! ล้ง 1919 (LHONG 1919) ที่เที่ยวใหม่ ใจกลางกรุงเทพฯ, Website:www.govivigo.com/ .สืบค้นเมื่อ 30/09/2561 

ประวัติ

 ภูมิหลัง 
เดิมบริเวณนี้เป็นท่าเรือของพระยาพิศาลศุภผล (ชื่น) ต้นตระกูลพิศาลบุตร สร้างขึ้นเมื่อปี พ.ศ. 2393 โดยมีชื่อว่า "ฮวยจุ่งล้ง" (火船廊; แปลว่า ท่าเรือกลไฟกรรณิการ์ สุธีรัตนาภิรมย์. "กรุงธนบุรี ในสมัยอยุธยาถึงต้นรัตนโกสินทร์." วิทยานิพนธ์ปริญญาปรัชญาดุษฎีบัณฑิต มหาวิทยาลัยศิลปากร, 2555, หน้า 93) เป็นท่าเรือกลไฟและโกดังสินค้าสำหรับรองรับเรือสินค้าจากหัวเมืองประเทศต่าง ๆ เช่น มลายู สิงคโปร์ จีนแผ่นดินใหญ่ ฮ่องกง ต่อมาขายให้แก่นายตันลิบบ๊วย แห่งตระกูลหวั่งหลี ในปี พ.ศ. 2462 จนกระทั่งในภายหลัง บริษัท หวั่งหลี จำกัด ซึ่งเป็นบริษัทของครอบครัวเข้ามาเป็นผู้บริหารดูแล

ต่อมาในเดือนตุลาคม พ.ศ. 2559 ตระกูลหวั่งหลี ได้มีโครงการที่จะเปลี่ยนที่นี่ให้เป็นสถานที่ท่องเที่ยวและจุดหมายตาริมฝั่งแม่น้ำเจ้าพระยา จึงเริ่มเข้ามาพัฒนาพื้นที่และเปิดอย่างเป็นทางการเมื่อวันที่ 2 พฤศจิกายน พ.ศ. 2560 โดยเป็นร้านอาหาร ร้านกาแฟ จุดถ่ายรูป ร้านจำหน่ายสินค้าศิลปะและหัตถกรรม พิพิธภัณฑ์การเรียนรู้ความสัมพันธ์ไทย-จีน และสถานที่พักผ่อน

 ภายใต้การพัฒนาโดยแอสเสท เวิรด์ คอร์ป 
ต่อมาเมื่อวันที่ 22 พฤศจิกายน พ.ศ. 2564 บริษัท แอสเสท เวิรด์ คอร์ป จํากัด (มหาชน) (AWC) ในเครือกลุ่มทีซีซี โดยวัลลภา ไตรโสรัส ประธานเจ้าหน้าที่บริหารและกรรมการผู้จัดการใหญ่ ได้ลงนามในสัญญาเช่าที่ดินที่ตั้งของล้ง 1919 จากตระกูลหวั่งหลีจนถึงวันที่ 31 ธันวาคม พ.ศ. 2628 รวม 64 ปี แบ่งเป็นระยะพัฒนาโครงการประมาณ 4 ปีโดยจะไม่มีการคิดค่าเช่า และช่วงเช่าอีก 30+30 ปี เพื่อพัฒนาโครงการให้เป็น "จุดหมายแห่งการบูรณาการสุขภาวะ" (The Integrated Wellness Destination) โดยเป็นการอนุรักษ์อาคารเดิมและสร้างอาคารเพิ่มเป็นโรงแรมจำนวน 86 ห้อง และอาคารชุดเพื่อการพักอาศัยจำนวน 56 ห้อง รวม 142 ห้อง โดยทั้ง 2 อาคารนี้บริหารโดยเครือโรงแรม เดอะ ริทซ์-คาร์ลตัน
# จังหวัดลาอูนยอน
จังหวัดลาอูนยอน (อีโลกาโน: Probinsia ti La Union; ปังกาซีนัน: Luyag na La Union) เป็นจังหวัดหนึ่งของประเทศฟิลิปปินส์ ตั้งอยู่ในเขตอีโลโคสบนเกาะลูซอน เมืองหลักคือเมืองซันเฟร์นันโด ซึ่งยังถือเป็นเมืองหลักของเขตอีโลโคสอีกด้วย

 ภูมิศาสตร์ 
จังหวัดลาอูนยอนมีพื้นที่ 1,497.70 ตารางกิโลเมตร (578.27 ตารางไมล์) ครอบคลุมพื้นที่ทางตอนกลางถึงใต้ของเขตอีโลโคสบนเกาะลูซอน มีอาณาเขตติดต่อกับจังหวัดอีโลโคสซูร์ทางทิศเหนือ, ติดกับจังหวัดเบงเก็ตทางทิศตะวันออก, ติดกับจังหวัดปังกาซีนันทางทิศใต้ และติดกับทะเลจีนใต้ทางทิศตะวันตก

ลาอูนยอนอยู่ห่างจากเมโทรมะนิลาไปทางทิศเหนือ  และห่างจากบาเกียวไปทางทิศตะวันตกเฉียงเหนือ 

ลักษณะภูมิประเทศ มีแนวเขาคอร์ดิลเยราวางตัวทางทิศตะวันออก และทะเลจีนใต้ทางตะวันตก ส่วนด้านภูมิอากาศ มีฤดูแล้งที่ค่อนข้างยาวนาน ช่วงเดือนพฤศจิกายนถึงพฤษภาคม

 การแบ่งเขตการปกครอง 
ประกอบด้วย 19 เทศบาล และ 1 นครทั่วไปhttps://psa.gov.ph/sites/default/files/attachments/hsd/pressrelease/Ilocos.pd%66

นครและเทศบาลใหญ่ 5 อันดับแรก
# อาการกลัวสัตว์
อาการกลัวสัตว์  หมายถึงความกลัวต่อสัตว์อย่างรุนแรงและไม่สมเหตุสมผล ซึ่งเป็นความเชื่องมงายชนิดหนึ่งและเกี่ยวข้องกับอาการกลัวการรับประทานสัตว์ อาการกลัวซากสัตว์ตาย อาการกลัวสวนสัตว์ เป็นต้น ชนิดย่อยของอาการกลัวสัตว์คือ อาการกลัวช้าง  ซึ่งหมายถึงอาการกลัวจำเพาะช้าง และ อาการกลัวแรด  ซึ่งหมายถึงอาการการกลัวจำเพาะแรด

 อาการกลัวอื่น ๆ ที่คล้ายกัน 
 อาการกลัวงู อาการกลัวจำเพาะงู
 อาการกลัวแมว อาการกลัวจำเพาะแมว
 อาการกลัวปลา อาการกลัวจำเพาะปลา
 อาการกลัวแมลง
# งานฟุตบอลประเพณีจุฬาฯ–ธรรมศาสตร์ ครั้งที่ 72
งานฟุตบอลประเพณีจุฬาฯ–ธรรมศาสตร์ ครั้งที่ 72 เป็นงานฟุตบอลประเพณีระหว่าง 2 มหาวิทยาลัยที่จัดขึ้นเป็นครั้งที่ 72 และเป็นงานฟุตบอลประเพณีจุฬาฯ–ธรรมศาสตร์ครั้งแรกในรัชสมัยพระบาทสมเด็จพระวชิรเกล้าเจ้าอยู่หัว โดยจุฬาลงกรณ์มหาวิทยาลัย"ตอง"นำทัพแข้งจุฬาฯรายงานตัวสู้ศึกบอลประเพณีฯ (Siamsport) เป็นเจ้าภาพจัดงานฟุตบอลประเพณีในครั้งนี้ พบกับ มหาวิทยาลัยธรรมศาสตร์ ดาวดังเพียบ! มธ. แบโผ 30 แข้ง ลุยศึกฟุตบอลประเพณี ครั้งที่ 72 (Thairath) แข่งขันเมื่อวันที่ 3 กุมภาพันธ์ พ.ศ. 2561 ที่ สนามศุภชลาศัย ใน กรุงเทพมหานครบอลประเพณีจุฬาฯ-มธ.หน72ระเบิดศึก3ก.พ.หน้า (Siamsport)

 การแข่งขัน 

 GK 18  กฤษกร เกิดผลRB 2  พีระพัฒน์ โน๊ตชัยยาCB 5  ณัฐพงษ์ สายริยา   CB 16  กรวิทย์ นามวิเศษLB 25  อดุลย์ หมื่นสมานCMF 28  ทศวรรษ ลิ้มวรรณเสถียร   CMF 15  ศิวกร จักขุประสาทRW 27  จักพัน ไพรสุวรรณ   MF 7  ฐิติพันธ์ พ่วงจันทร์   LW 36  ศราวุฒิ มาสุขFW 44  เจนรบ สำเภาดี   ผู้เล่นสำรอง:GK -  รัตนัย ส่องแสงจันทร์DF -  นฤบดินทร์ วีรวัฒโนดมDF -  สุพรรณ ทองสงค์DF -  พรรษา เหมวิบูลย์DF -  อภิวัฒน์ งั่วลำหินDF -  มีโชค มหาศรานุกูลMF -  อนาวิน จูจีนMF -  วัฒนศัพท์ เจริญศรีMF -  ปกเกล้า อนันต์MF 22  วรชิต กนิตศรีบำเพ็ญ   MF 32  พีรดนย์ ฉ่ำรัศมี   FW 9  ชัยณรงค์ ทาทอง   FW -  ธีรเทพ วิโนทัยFW 24  สมปอง สอเหลบ   FW -  ฤทธิพร หวานชื่นFW -  อนันต์ บัวแสงหัวหน้าผู้ฝึกสอน: สก็อตต์ คูเปอร์ผู้จัดการทีม: นวลพรรณ ล่ำซำ สุทธิพันธ์ วรรณวินเวศร์ GK 1  ชนินทร์ แซ่เอี๊ยะRB 5  เจตน์จิณณ์ ศรีปราชญ์CB 21  อานิสงส์ เจริญธรรมCB 17  ศิวะเมต ธนูศรLB 6  วัชรพงษ์ คงช่วยRM 10  อภิภู สุนทรพนาเวศ   MF 13  วันเฉลิม ยิ่งยง   MF 30  กษิดิ์เดช เวทยาวงศ์    MF 33  สารัช อยู่เย็นFW 2  ชนานันท์ ป้อมบุปผา   FW 9  อดิศักดิ์ ไกรษร   ผู้เล่นสำรอง:GK -  สหวิช ขำเปี่ยมDF 12  ยศวรรธน์ มนทา   DF -  อัครชัย เสมาตั้งเจริญDF -  อดิศร พรหมรักษ์DF -  อาทิตย์ ดาวสว่างMF -  ศิวกรณ์ เตียตระกูลMF -  วรรณพล ปุษปาคมMF 27  กานต์นรินทร์ ถาวรศักดิ์   MF -  ชโนทัจน์ พิพัฒน์มงคลชัยMF 11  ชาคริต บัวทอง   MF -  ทัตพิชา อักษรศรีMF -  ทิตาธร อักษรศรีMF -  โทร่า เจริญสุขMF -  ธนัตถ์ วงศ์ศุภลักษณ์   MF -  สุทน กุลมัยMF -  อรรถวิท สุขช่วยFW -  ประทีป เสนาลาFW 24  รชานนท์ ศรีนอก   FW -  วีรภัทร นิลบูรพาหัวหน้าผู้ฝึกสอน: ธวัชชัย ดำรงอ่องตระกูลผู้จัดการทีม: วัฒนชัย วิไลลักษณ์

ผู้ช่วยผู้ตัดสิน:
ธานินทร์ รื่นจิตต์
ชยพล เหล่าสุพรรณ์
ผู้ตัดสินที่สี่:
วิศเวศ สังข์นครกติกา
90 นาที
ไม่มีการยิงลูกโทษตัดสินหากผลใน 90 นาทีเสมอกัน
เปลี่ยนผู้เล่นสำรองได้สูงสุด 6 คน

 การถ่ายทอดสด 
 ไทยรัฐทีวี (ตั้งแต่เวลา 15:00 - 18:00 น.)ไทยรัฐทีวีจัดเต็ม! ยิงสดฟุตบอลประเพณีจุฬาฯ-ธรรมศาสตร์ ครั้งที่ 72 (Thairath)
# ซันเฟร์นันโด (จังหวัดลาอูนยอน)
ซันเฟร์นันโด (อีโลกาโน: Siudad ti San Fernando) เป็นนครระดับที่สามของจังหวัดลาอูนยอน ประเทศฟิลิปปินส์ สำหรับในปี ค.ศ. 2015 นครแห่งนี้มีประชากร 121,812 คน

ซันเฟร์นันโดมีอาณาเขตติดต่อกับเทศบาลซันฮวนทางทิศเหนือ, ติดกับเทศบาลบาอวงทางทิศใต้, ติดกับเทศบาลบากูลินและนากีเลียนทางทิศตะวันออก และติดกับทะเลจีนใต้ทางทิศตะวันตก มีพื้นที่ 10,272 เฮกตาร์

ซันเฟร์นันโดเป็นศูนย์กลางทางการเงิน อุตสาหกรรม และการเมืองของจังหวัด และยังเป็นศูนย์กลางของเขตอีโลโคสอีกด้วย อยู่ห่างจากเมโทรมะนิลา 

ซันเฟร์นันโดถูกจัดตั้งเป็นนครอันเนื่องมาจากกฎหมายสาธารณรัฐ 8509 ลงนามวันที่ 13 กุมภาพันธ์ ค.ศ. 1998 และประกาศใช้วันที่ 20 มีนาคม ค.ศ. 1998 จากการลงประชามติ

 เมืองพี่น้อง 
  โดตซาโคลโคส ประเทศเม็กซิโก
# ซอร์เดส
ซอร์เดส  เป็นเทอโรซอร์ตัวเล็กจากยุคจูราซซิกตอนปลายในประเทศคาซัคสถาน

ชื่อสกุลถูกตั้งชื่อในปีค.ศ.1971 โดย Aleksandr Grigorevich SharovSharov, A. G. 1971 Novyiye lyetayushchiye reptili iz myezozoya Kazakhstana i Kirgizii [New flying reptiles from the Mesozoic of Kazakhstan and Kirghizia]. Trudy paleont. Inst. Moscow. Russian text with end plates. ชื่อสกุลต้นแบบของมันคือ Sordes pilosus

 รายละเอียด 
ซอร์เดส มีขนาดปีกอยู่ที่ 0.63 เมตร  เป็นขนาดปีกที่สั้นมาก. คอของซอร์เดส นั้นสั้น และมีหางที่ยาว

 กะโหลก 
กะโหลกของมันดูเรียวเรียบ ไม่กลม ขนาดหัวยาวมาก มีฟัน กระโหลกใหญ่ประมาณ 8 ซม. ไม่เหมือนกับเทอโรซอร์ส่วนใหญ่ มันไม่มีหงอนที่ท้ายหัว

 การค้นพบ 
ฟอสซิลที่ดูค่อนข้างสมบูรณ์ถูกค้นพบในช่วงปี 1960 ที่ Karatau ประเทศคาซักสถาน

 การแบ่งประเภท 
ซอร์เดส ถูกจัดให้อยู่ในกลุ่ม Rhamphorhynchidae ที่มีเทอโรซอร์ในยุคแรก ที่วิวัฒนาการในยุคไทรแอสซิกตอนปลาย และรอดจนถึงยุคจูราสซิกตอนปลาย. Unwinได้บอกว่า ซอร์เดสสมควรอยู่ในกลุ่ม Scaphognathinae มากกว่า อย่างไรก็ตามมีบางคนอย่าง Alexander Kellner และ Lü Junchang ว่า ซอร์เดสไม่ได้อยู่ในกลุ่ม rhamphorhynchid

  ดูเพิ่ม 
 รายชื่อของเทอโรซอร์